La Penya El Coet organitza un nou curs per a obtenir el CRE
2025-07-24

En aquesta ocasió, el Casal de la Falla Llibertat de Burjassot serà el punt de trobada per a aquelles persones que vulguen participar en el Curs de Consumidors Reconeguts com a Experts (CRE) per a l’ús de material pirotècnic. La Penya El Coet de Burjassot vol que totes les veïnes i els veïns puguen participar, el pròxim 11 de març, en la II Burjadespertà i, per aquest motiu, ha organitzat aquest nou curs.

El curs, que capacita a les persones que ho superen a poder participar en els esdeveniments en el qual s’use material pirotècnic, tals com la despertà, passejà, cordà o correfocs, tindrà el seu horari de 8 a 19 hores ja que es realitzarà tant per a majors com per a menuts. Es dividirà la jornada tenint en compte el nombre d’inscrits i la conveniència de cada torn.

La jornada de formació tindrà lloc el dissabte 10 de febrer i les persones que vulguen participar en el mateix hauran d’acudir proveïts d’una fotocòpia del DNI.

Per a sol·licitar informació sobre la jornada i apuntar-se, cal enviar un correu electrònic a cursoscrepenyaelcoet@gmail.com. El donatiu que es dóna per a la realització del curs és una ajuda per a col·laborar en les despeses derivades del propi curs i del material lliurat als participants.